คือก่อนเป็นอาการแบบนี้คือใส่หูฟังแล้วที่นี่มันเจ็บหูอย่างแรงเลยค่ะหูฟังใส่บางไม่ใส่บาง พอจากนั้นอาการเจ็บหูก็ยังไม่หายประมาณอาทิตย์​กว่าๆ จากนั้นมาน้ำไหลออกมาจากหู มีกลิ่น มีเหลือง สีเขียว ปนๆกัน แล้วหูก็อื้อค่ะ ควรทำยังไงดีคะ
สวัสดีค่ะ อาการเจ็บในรูหู มีน้ำไหลจากรูหู สีเหลืองเขียวมีกลิ่น หูอื้อ อาจเกิดจาก- การอักเสบติดเชื้อของรูหูชั้นนอก ซึ่งมักเกิดภายหลังการแคะหู หรือหลังจากไปว่ายน้ำ เล่นน้ำ อาการคือจะปวดในรูหู กดเจ็บบริเวณหน้าหู เมื่อดึงใบหูหรือโยกใบหูจะเจ็บมากขึ้น มีหูอื้อ มีน้ำเหลืองไหลออกมา รูหูบวมแดง เป็นต้น- หูชั้นกลางอักเสบติดเชื้อเฉียบพลัน แต่อาการคือจะปวดหูมาก มีไข้สูง การได้ยินเสียงลดลง หูอื้อ หลังจากนั้นอาการปวดและไข้จะลดลง แล้วตามด้วยการมีหนองไหลออกมาจากหูหากเป็นหูชั้นนอกอักเสบ การรักษาคือการทานยาปฏิชีวนะ เช่น dicloxacillin เป็นต้น โดยทานนาน 7-14 วัน นอกจากนี้ควรพยายามอย่าให้น้ำเข้าหู อาจใช้สำลีอุดรูหูไว้ในขณะอาบน้ำ และไม่ควรไปว่ายน้ำหรือทำกิจกรรมทางน้ำจนกว่าจะหายหากเป็นหูชั้นกลางอักเสบ การรักษาคือการทานยาปฏิชีวนะเช่นกัน แต่จะใช้ยาที่มีฤทธิ์ฆ่าเชื้อได้กว้างกว่าการรักษาหูชั้นนอกอักเสบ เช่น Amoxicillin and clavulanate เป็นต้น โดยทานนาน 10-14 วัน ร่วมกับการรักษาอื่นๆ เช่น การเจาะเยื่อแห้วหู เป็นต้นดังนั้น แนะนำควรไปพบแพทย์เพื่อตรวจและจ่ายยารักษาที่เหมาะสมค่ะ